CELEX: 52014PC0478
Language: lv
Date: 2014-07-22
Title: Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Spānijas pieteikums EGF/2013/010, ES/ Kastīlija un Leona)

|
			
		
		
		52014PC0478
		
			Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Spānijas pieteikums EGF/2013/010, ES/ Kastīlija un Leona) /* COM/2014/0478 final  */
			
				
		
		
			
			   	PASKAIDROJUMA RAKSTS
Saskaņā ar 12. pantu Padomes Regulā
(ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam[1], Eiropas
Globalizācijas pielāgošanās fondu (EGF) var izmantot
maksimālā gada apjoma, kas ir EUR 150 miljoni (2011. gada
cenās), ietvaros, pārsniedzot finanšu shēmā noteiktās
attiecīgo izdevumu kategorijas.
Saistībā ar pieteikumiem, kuri
iesniegti līdz 2013. gada 31. decembrim, EGF
ieguldījumiem piemērojamie noteikumi izklāstīti Eiropas
Parlamenta un Padomes 2006. gada 20. decembra Regulā
(EK) Nr. 1927/2006 par Eiropas Globalizācijas pielāgošanās
fonda izveidi[2].
Pēc tam, kad Kastīlijā un Leonā, kas ir NUTS II
reģions Spānijā (ES41), trīs uzņēmumos, kas veic NACE
2. redakcijas 16. nodaļā (Koksnes, koka un korķa izstrādājumu ražošana,
izņemot mēbeles; salmu un pīto izstrādājumu ražošana)[3] noteikto darbību, tika veikta darba
ņēmēju atlaišana, Spānija 2013. gada
5. decembrī iesniedza pieteikumu EGF/2013/010, ES/ Kastīlija
un Leona, EGF finansiālā ieguldījuma saņemšanai.
Pēc rūpīgas pieteikuma pārbaudes
Komisija saskaņā ar Regulas (EK) Nr. 1927/2006 10. pantu ir
secinājusi, ka regulas nosacījumi finansiālā
ieguldījuma saņemšanai ir izpildīti.
PIETEIKUMA KOPSAVILKUMS UN ANALĪZE
 Pamatdati: ||   
 EGF atsauces Nr. || EGF/2013/010 
 Dalībvalsts || Spānija 
 2. pants || b) 
 Iesaistītie uzņēmumi || 3 
 NUTS II reģions || Kastīlija un Leona (ES41) 
 NACE 2. redakcijas nodaļa || 16 (Koksnes, koka un korķa izstrādājumu ražošana, izņemot mēbeles; salmu un pīto izstrādājumu ražošana) 
 Pārskata periods || 28.12.2012.–28.9.2013. 
 Datums, kad sāk sniegt individualizētos pakalpojumus || 1.2.2014. 
 Pieteikuma iesniegšanas datums || 5.12.2013. 
 Atlaisto darba ņēmēju skaits pārskata periodā || 587 
 To atlaisto darba ņēmēju skaits, kuri varētu piedalīties pasākumos || 400 
 Izdevumi par individualizētiem pakalpojumiem (EUR) || 1 350 000 
 Izdevumi par EGF īstenošanu[4] (EUR) || 50 000 
 Izdevumi par EGF īstenošanu (%) || 3,57 
 Kopējais budžets (EUR) || 1 400 000 
 EGF ieguldījums (50 %) (EUR) || 700 000 
1.           Pieteikums tika iesniegts Komisijai
2013. gada 5. decembrī, un papildinformācija par pieteikumu
tika iesniegta 2014. gada 25. martā.
2.           Pieteikums atbilst
Regulas (EK) Nr. 1927/2006 2. panta b) apakšpunkta
nosacījumiem par EGF izmantošanu, un tas tika iesniegts termiņā,
t. i., 10 nedēļu laikā, kā noteikts
minētās regulas 5. pantā.
Saistība starp darba
ņēmēju atlaišanu un lielām strukturālām
pārmaiņām pasaules tirdzniecības modeļos
globalizācijas ietekmē
3.           Lai noteiktu saistību
starp darba ņēmēju atlaišanu un lielām strukturālām
pārmaiņām pasaules tirdzniecības modeļos
globalizācijas ietekmē, Spānija norāda, ka visās  pasaules
valstīs samazinās namdaru un galdniecības
izstrādājumu tirgus un pēdējo gadu
laikā samazinājies attiecīgo izstrādājumu
vispārējās tirdzniecības apjoms (eksports no visām
pasaules valstīm). Saskaņā ar ANO Comtrade[5] datiem 2008. gadā
namdaru un galdniecības izstrādājumu eksports no visām pasaules valstīm bija USD 14,2 miljardi,
savukārt 2011. gadā apjoms bija USD 13,7 miljardi, kas
ir samazinājums 3,40 % apmērā. Laikā no 2008. gada
līdz 2011. gadam namdaru un galdniecības
izstrādājumu eksports no ES 27 samazinājās
par 10,33 %.
Namdaru un galdniecības izstrādājumu vispārējās tirdzniecības apjoms (miljonos USD)
   || 2008. || 2009. || 2010. || 2011. 
 Visas pasaules valstis || 14 183,8 || 11 036,9 || 11 711,0 || 13 710,5 
 ES 27 || 2 445,9 || 1 835,3 || 1 964,8 || 2 193,3 
Avots: ANO Comtrade

Namdaru un galdniecības
izstrādājumu vispārējās
tirdzniecības apjoms
(izmaiņas %)
 
4.           Pieteikuma iesniedzēja
dalībvalsts arī atsaucas uz ANO Comtrade statistiku,
norādot, ka laikā no 2008. gada līdz 2011. gadam ES 27
daļa namdaru un galdniecības
izstrādājumu vispārējās
tirdzniecības apjomā ir samazinājusies no 17,24 % līdz
16 %, savukārt Filipīnu tirgus daļa ir pieaugusi
gandrīz divas reizes (no 6,31 % līdz 12,13 %), un arī
citas Austrumāzijas valstis ir palielinājušas savu tirgus daļu, lai
gan mazākā mērā; piemēram var minēt
Ķīnu un Malaiziju, kuru tirgus daļa palielinājusies attiecīgi
par 15 % un 37 %. ES 27 tirgus daļas
samazināšanās negatīvi ietekmējusi vairākus
uzņēmumus, kuri darbojas attiecīgajā nozarē, un arī nodarbinātību. Komisijas dienestu darba
dokumentā, kas pievienots Komisijas paziņojumam „Jauna ES meža stratēģija mežiem un uz koksnes resursiem
balstītai rūpniecībai”[6], norādīts, ka
laikā no 2003. gada līdz 2010. gadam uzņēmumu
skaits koksnes un koka izstrādājumu ražošanas nozarē
samazinājies par 8 %, savukārt laikā no 2000. gada līdz 2011. gadam
nodarbinātība šajā nozarē samazinājusies par 20 %.
5.           Spānijas iestādes
norāda, ka laikā no 2008. gada līdz 2011. gadam samazinājies
Kastīlijas un Leonas uzņēmumu eksporta apjoms namdaru un galdniecības izstrādājumu jomā un samazinājies arī eksports no ES. Tomēr eksports
no ES 27 samazinājies par 10,33 %, savukārt Kastīlijas
un Leonas uzņēmumu eksports samazinājies par 37 %.[7]
6.           Turklāt Spānijas
iestādes atsaucas uz INE[8]
datiem un norāda, ka, samazinoties tirgum namdaru un
galdniecības izstrādājumu ražošanas
jomā visās pasaules valstīs un arī ES 27 daļai
šajā tirgū, Kastīlijā un Leonā ir samazinājies tādu
uzņēmumu skaits, kuri ražo koksnes, koka un
korķa izstrādājumus, izņemot mēbeles, no 1100 2008. gadā līdz 855 2013. gadā, kas
procentu izteiksmē ir samazinājums 22,3 % apmērā. Valsts
mērogā samazinājums bijis vēl lielāks. Laikā no 2008. gada
līdz 2013. gadam uzņēmumu skaits samazinājies no 16 575
līdz 11 806. Procentu izteiksmē samazinājums ir par 28,8 %.
7.           Darba ņēmēju
atlaišanu Kastīlijā un Leonā var sasaistīt ar šīm lielajām
strukturālajām pārmaiņām pasaules
tirdzniecībā namdaru un galdniecības
izstrādājumu ražošanas jomā, ņemot
vērā pārmaiņu ietekmi uz NACE 2. redakcijas 16. nodaļu.
Atlaišanas gadījumu skaits un atbilstība
2. panta b) apakšpunkta kritērijiem
8.           Spānija iesniedza
minēto pieteikumu saskaņā ar Regulas (EK)
Nr. 1927/2006 2. panta b) apakšpunktā noteiktajiem
intervences kritērijiem, kuri nosaka, ka deviņu mēnešu
laikā jābūt vismaz 500 atlaišanas gadījumiem
uzņēmumos, kas darbojas kādas dalībvalsts vienā
reģionā vai divos kaimiņu reģionos NUTS II līmenī
vienā un tajā pašā NACE 2. redakcijas
nodaļā.
9.           Pieteikumā
norādīts, ka deviņu mēnešu pārskata periodā no
2012. gada 28. decembra līdz 2013. gada 28. septembrim
trīs uzņēmumos, kas veic NACE 2. redakcijas
16. nodaļā (Koksnes,
koka un korķa izstrādājumu ražošana, izņemot mēbeles;
salmu un pīto izstrādājumu ražošana) noteikto darbību Kastīlijā un Leonā, kas ir NUTS II reģions
(ES41), bijuši 587 atlaišanas gadījumi. No norādītā
atlaisto darba ņēmēju skaita 560 gadījumos atlaišana
tika skaitīta atbilstīgi Regulas (EK) Nr. 1927/2006
2. panta otrās daļas otrajam ievilkumam. Pārējie 27 atlaišanas gadījumi bija uzņēmumā Kronospan
S.A., un atlaišana tika skaitīta saskaņā ar tā paša
panta minētās daļas trešo ievilkumu. Komisija ir saņēmusi
2. panta otrās daļas trešajā ievilkumā noteikto
apstiprinājumu par to, ka ir norādīts faktiski atlaisto darba
ņēmēju skaits.
Paskaidrojums par minēto atlaišanas
gadījumu neparedzēto raksturu
10.         Spānijas iestādes
norāda, ka laikā no 2003. gada līdz 2005. gadam uzņēmums
Puertas Norma veica ieguldījumus EUR 4,8 miljonu apmērā
jaunās iekārtās, lai veicinātu izstrādājumu pievienoto
vērtību un samazinātu ražošanas izmaksas, izmantojot efektīvākus
ražošanas procesus, tādējādi cenšoties pielāgoties
pārmaiņām namdaru un galdniecības
izstrādājumu ražošanas jomā visā
pasaulē. 2006. gadā tika atklāta jauna ražotne 40 000 kvadrātmetru
platībā. Jaunā ražotne bija viena no modernākajām un
tehnoloģiski progresīvākajām visā Eiropas
rūpniecībā, un tolaik tajā strādāja 700 darba
ņēmēju. Ieguldījums atmaksājās, un 2007. gadā
apgrozījums pārsniedza EUR 70 miljonus, kas procentu
izteiksmē bija palielinājums par 24 % salīdzinājumā
ar iepriekšējo gadu. 2008. gadā, sākoties ekonomikas un
finanšu krīzei, būvniecības nozarē bija vērojams
samazinājums 30–35 % apmērā, tādēļ
samazinājās durvju un durvju rāmju ražošanas apjoms, tomēr Puertas
Norma apgrozījums samazinājās tikai par 8 % salīdzinājumā
ar 2007. gadu. Nākamo gadu laikā uzņēmuma
darbības rezultāti joprojām bija labi, neskatoties uz vispārējo
ekonomikas situāciju. Tomēr 2010. gadā Jeld-Wen Group,
kas bija Puertas Norma lielākais akcionārs,
pieņēma lēmumu pastiprināt dažus
uzņēmējdarbības virzienus atbilstīgi grupas darbības
atjaunošanas plānam uz citu uzņēmējdarbības virzienu
rēķina. Pēc tam, kad netika panākta vienošanās ar
arodbiedrībām par plānu, kurā cita starpā bija paredzēts
samazināt algas par 25 % un atlaist 286 darba ņēmējus,
2011. gada oktobrī uzņēmums sāka
brīvprātīgu bankrota procedūru.
Uzņēmumu, kuros tika atlaisti darba
ņēmēji, un darba ņēmēju, kuriem plānota
palīdzība, noteikšana
11.         Pieteikums attiecas uz 587 atlaišanas
gadījumiem šādos trīs uzņēmumos:
 Uzņēmumi un atlaisto darba ņēmēju skaits 
 Puertas Norma S.A. || 553 
 Kronospan S.L. || 27 
 Pallets y Embalajes Pascual S.L. || 7 
 Kopējais uzņēmumu skaits: 3 || Kopējais atlaisto darba ņēmēju skaits: 587 
12.         Visiem atlaistajiem darba
ņēmējiem tiks piedāvāta iespēja piedalīties
pasākumos. Pamatojoties uz savu iepriekšējo pieredzi EGF
ieguldījumu pārvaldīšanā, Spānijas iestādes
lēš, ka aptuveni 400 darba ņēmēju izvēlēsies
piedalīties EGF pasākumos.
13.         Atlaistos darba
ņēmējus var iedalīt šādās kategorijās:
 Kategorija || Skaits || Apjoms procentos 
 Vīrieši || 457 || 77,85 
 Sievietes || 130 || 22,15 
 ES pilsoņi || 587 || 100,00 
 Personas, kas nav ES pilsoņi || 0 || 0,00 
 Vecumā no 15 līdz 24 gadiem || 3 || 0,51 
 Vecumā no 25 līdz 54 gadiem || 426 || 72,57 
 Vecumā no 55 līdz 64 gadiem || 142 || 24,19 
 Vecumā virs 64 gadiem || 16 || 2,73 
14.         17 darba
ņēmējiem ir ilgstošas veselības problēmas vai
invaliditāte.
15.         Profesiju kategoriju
izteiksmē dalījums ir šāds:
 Kategorija || Skaits || Apjoms procentos 
 Vadītāji || 14 || 2,39 
 Vecākie speciālisti || 13 || 2,21 
 Speciālisti || 25 || 4,26 
 Administratīvie darbinieki || 94 || 16,01 
 Kvalificēti strādnieki un amatnieki || 83 || 14,14 
 Iekārtu un mašīnu operatori || 242 || 41,23 
 Vienkāršās profesijas || 116 || 19,76 
16.         Saskaņā ar Regulas (EK)
Nr. 1927/2006 7. pantu Spānija apstiprinājusi, ka tika
piemērota vīriešu un sieviešu līdztiesības un
nediskriminēšanas politika un tā tiks piemērota arī
turpmāk dažādos īstenošanas posmos, jo īpaši
saistībā ar piekļuvi EGF.
Attiecīgās teritorijas,
tās iestāžu un ieinteresēto personu raksturojums
17.         Darba ņēmēju
atlaišana attiecas uz Kastīliju un Leonu, kas ir NUTS II reģions,
un jo īpaši Pinares rajonu, kas robežojas ar tādām
provincēm kā Burgosa un Sorija.
18.         Kastīlija un Leona ir trešais
lielākais reģions ES (94 227 km2), un tā sauszemes
teritorija ir lielāka nekā 17 no 28 dalībvalstīm,
tomēr reģionā ir ļoti zema apdzīvotība: 27,4 iedzīvotāji
uz km2. Kastīlija un Leona veido 5,3 % no Spānijas IKP,
un reģionā ienākumi uz vienu iedzīvotāju atbilst
vidējam rādītājam valstī[9]. Kastīlijā un
Leonā dominējošais uzņēmējdarbības modelis ir
ģimenes uzņēmums vai mikro MVU (šajā kategorijā ir 95 %
uzņēmumu). Uzņēmumu dalījums nozarēs ir šāds:
68 % pakalpojumu nozarē, 16 % ražošanas nozarē, 8 % būvniecībā
un 8 % lauksaimniecībā.
19.         Lielākās
ieinteresētās personas ir šādas: Kastīlijas un Leonas Junta
— autonoma reģiona valdība, ko veido 36 ietekmēto
pašvaldību mēri, arodbiedrības MCA-UGT un FECOMA-CCOO[10] un darbadevēju
asociācijas FOES, ASIM, ASIF, CEMCAL un CECALE[11].
Atlaišanas gaidāmā ietekme uz
nodarbinātību vietējā, reģiona vai valsts
mērogā
20.         Krīze nopietni
ietekmēja nodarbinātību Kastīlijā un Leonā. Reģionā
strauji palielinājās bezdarbs no 8,2 % (2008. gada
1. ceturksnī) līdz 22,70[12] %
(2013. gada 1. ceturksnī). Nodarbinātības
situācija ietekmētajā reģionā šķiet īpaši
nestabila, ņemot vērā ārkārtīgi zemo apdzīvotību
Sorijas provincē (viena no divām provincēm, kurā tika
atlaisti darba ņēmēji), kas ir 9,2 iedzīvotāji uz
km2 (t. i., viena trešā daļa no vidējā
rādītāja reģionā). Ņemot vērā
ārkārtīgi zemo apdzīvotību, darba
ņēmēju atlaišana negatīvi ietekmē vietējo
tautsaimniecību, un ietekme ir nopietnāka nekā skaitļi, kas
par to liecina.
21.         Spānijas iestādes
norāda, ka darba ņēmēju atlaišana koksnes
un koka izstrādājumu ražošanas nozarē arī turpmāk
pasliktinās nodarbinātības situāciju, jo
ietekmētā teritorija Pinares (burtiskā
tulkojumā „priežu meži”) ir lielā mērā atkarīga no
meža nozares, un, tā kā priedes ir galvenais tautsaimniecības
resurss, šajā rūpniecības reģionā tiek veikta
primārā un sekundārā kokapstrāde.
Saskaņotais individualizēto
pakalpojumu kopums, kam jānodrošina finansējums, un tā
aplēsto izmaksu sadalījums, tostarp tā papildināmība
ar struktūrfondu finansētām darbībām
22.         Visi turpmāk minētie
pasākumi kopā veido saskaņoto individualizēto pakalpojumu kopumu,
un tā mērķis ir no jauna iekļaut atlaistos darba
ņēmējus darba tirgū:
–     
Iepazīstināšanas un informatīvas
sesijas. Šis ir pirmais pasākums, kas tiks
piedāvāts visiem atlaistajiem darba ņēmējiem, un
tā ietvaros tiek paredzētas vispārīgas un individuālas
informatīvas sesijas par prasībām saistībā ar
prasmēm un apmācību, pieejamām konsultācijām un
apmācību programmām, pabalstiem un stimuliem.
–     
Profesionālā orientācija un
konsultācijas. Šis pasākums nozīmē
noteikt dalībnieku profesionālo aprakstu un izstrādāt
pielāgotu ceļu reintegrācijai, kā arī nodrošināt konsultācijas
un turpmākus pasākumus saistībā ar individualizētu
atbalstu visā īstenošanas perioda laikā.
–     
Intensīva palīdzība darba
meklēšanā. Šis pasākums
nozīmē intensīvu darba meklēšanu, tostarp apzinot darba
iespējas vietējā un reģiona mērogā un piemeklējot
darbu atbilstoši prasmēm.
–     
Apmācība. Šis
pasākums sevī ietver dažādus apmācību kursus: 1) starpnozaru
iemaņu apmācība. Apmācību piedāvājums
sevī ietver darbseminārus par darba meklēšanas metodēm, apmācību
personīgo un sociālo prasmju jomā, informācijas un saziņas
tehnoloģiju jomā un svešvalodu apguvē. 2) Profesionālā
apmācība. Profesionālā apmācība tiek
koncentrēta nozarēs, kurās jau ir iespējas vai kurās
iespējas varētu parādīties; runa ir, piemēram, par aprūpes
palīga darbu geriatrijā, darbu mikoloģijā (mācība
par savvaļas sēnēm, ēdamo sugu atpazīšanu,
sēņu lasīšana kā ilgstoša nodarbe utt.), tūrismu lauku
rajonos vai nodarbēm, kam nepieciešama profesionāla licence, un jo
īpaši nodarbēm saistībā ar profesijām koka un
korķa izstrādājumu un mēbeļu ražošanā. 3) Sagatavošana
pārbaudēm darba pieredzes gaitā iegūto prasmju
atzīšanai.
–     
Uzņēmējdarbības
veicināšana. Atlaistajiem darba
ņēmējiem, kuri apsver iespēju sākt savu uzņēmējdarbību,
tiek piedāvāts plašs atbalsts. 1) Ievadošie
moduļi ir vērsti uz pašnodarbināto
uzņēmējdarbības veicināšanu un
uzņēmējdarbības ideju veidošanu. 2) Apmācība
ceļā uz uzņēmējdarbību aptver dažādus
uzņēmējdarbības procesa līmeņus, sākot no
pamatinformācijas vai pirmajiem kontaktiem līdz pat tik
daudzšķautņainiem jautājumiem kā plānošana,
izpētes veikšana, uzņēmējdarbības plānu
sagatavošana u. c. 3) Konsultācijas projektu un
iniciatīvu jomā tiek piedāvātas ar mērķi
izstrādāt, sagatavot un vadīt dzīvotspējīgu
uzņēmējdarbības vai pašnodarbinātā projektu. 4) Palīgs
uzņēmuma veidošanā ir pasākums, ko veidos individualizētas
konsultācijas laikā līdz uzņēmuma darbības
sākšanai. 5) Loģistika un finanšu atbalsts ir
saistīti ar līdzekļu piesaistīšanu un atbalstu
administratīvo prasību jomā, lai veiksmīgi pieteiktos jaunas
uzņēmējdarbības izveides stimuliem. Tiek lēsts, ka 100 darba
ņēmēji piedalīsies pirmajos trīs posmos (ievadošie
moduļi, apmācība un konsultācijas), savukārt 50 darba
ņēmēji piedalīsies tālākos posmos (palīgs
uzņēmuma veidošanā un līdzekļu piesaistīšana).
–     
Stimuli. Būs
četru veidu stimuli. 1) Dalības veicināšana. Lai
veicinātu dalību pasākumā, darba ņēmēji
saņems vienreizēju maksājumu EUR 150 apmērā
pēc trīs mēnešus ilgas aktīvas dalības, pabeidzot
vismaz vienu no pasākumiem savā individualizētajā
pasākumu kopumā. Tiek lēsts, ka šo stimulu saņems visi darba
ņēmēji. 2) Ceļa izdevumu daļēja segšana.
Darba ņēmējiem, kuri piedalīsies pasākumā, kas
nenotiks viņu dzīvesvietas pilsētā, tiks daļēji
segti ceļa izdevumi, un saņemtā summa būs vienāda ar
sabiedriskā transporta izmaksām no dzīvesvietas pilsētas
līdz pasākuma norises pilsētai. Ja starp vietējām
pilsētām nav atbilstīga sabiedriskā transporta,
dalībniekiem būs jāizmanto personiskais transports, un viņi
saņems EUR 0,19 par katru nobraukto kilometru. Tiek lēsts, ka šo
stimulu saņems 180 darba ņēmēji. 3) Ar
dzīvesvietas maiņu saistīto izdevumu daļēja segšana.
Darba ņēmēji, kuri mainīs dzīvesvietu,
pārceļoties uz citu pilsētu darba nolūkā, saņems
vienreizēju maksājumu EUR 1000 apmērā nepieciešamo
izdevumu segšanai. Saskaņā ar aplēsēm šo stimulu
saņems 26 darba ņēmēju. 4) Atbalsts
uzņēmuma izveidei. Darba ņēmēji, kuri sāks veidot
savu uzņēmumu, saņems līdz EUR 3000 uzņēmuma
izveides izdevumu segšanai. Tiek lēsts, ka šo stimulu saņems 15 darba
ņēmēji. 5) Nodarbinātības stimuli. Ikmēneša
subsīdija EUR 350 apmērā uz laiku līdz desmit
mēnešiem tiks maksāta darba ņēmējiem, kuri atsāks
darba gaitas, kļūstot par pašnodarbinātajiem. Tiek lēsts,
ka šo stimulu saņems 30 darba ņēmēji. 6) Ar
apgādājamo aprūpi saistīto izdevumu daļēja
segšana. Darba ņēmēji, kuriem ir apgādājamie (bērni,
vecāka gadagājuma personas vai personas ar invaliditāti),
saņems ikmēneša maksājumu EUR 100 apmērā (uz
laiku līdz sešiem mēnešiem), kamēr darba ņēmējs
piedalās pasākumos. Maksājuma mērķis ir segt
papildizdevumus, kādi ir darba ņēmējiem ar
apgādājamiem, lai darba ņēmēji varētu
mācīties vai piedalīties citos pasākumos. Tiek lēsts,
ka šo stimulu saņems 35 darba ņēmēji. 7) Mācību
stipendija. Dalībnieki, kuri piedalīsies 75 % vai
vairāk apmācību sesiju, kas iekļautas viņu individualizētajos
plānos darba gaitu atsākšanai, saņems EUR 150 pēc
apmācību pabeigšanas. Tiek lēsts, ka šo stimulu saņems 140 darba
ņēmēji.
23.         Izdevumi par EGF
īstenošanu, kas ir iekļauti pieteikumā atbilstīgi Regulas (EK)
Nr. 1927/2006 3. pantam, sedz pārvaldības un kontroles,
kā arī informēšanas un reklāmas pasākumus.
24.         Spānijas iestāžu
norādītie individualizētie pakalpojumi ir aktīvie darba
tirgus pasākumi piemēroto darbību ietvaros, kā noteikts Regulas (EK)
Nr. 1927/2006 3. pantā. Saskaņā ar Spānijas
iestāžu aplēsēm kopējās izmaksas būs EUR 1400 000,
no kuriem izdevumi par individualizētiem pakalpojumiem ir EUR 1350 000
un izdevumi par EGF īstenošanu ir EUR 50 000 (3,57 % no
kopējās summas). Kopējais ieguldījums, kas tiek
pieprasīts no EGF, ir EUR 700 000 (50 % no
kopējām izmaksām).
 Darbības || Aplēses par to darba ņēmēju skaitu, kam tiek plānota palīdzība || Aplēstās izmaksas par vienu darba ņēmēju mērķa grupā (EUR) (*) || Kopējās izmaksas (EGF un valsts līdzfinansējums) (EUR) (**) 
 Individualizētie pakalpojumi (Regulas (EK) Nr. 1927/2006 3. panta pirmā daļa) 
 Iepazīstināšana un informēšana (Acogida, diagnóstico y derivación) || 400 || 90 || 36 000 
 Profesionālā orientācija un konsultācijas (Orientación y asesoramiento) || 400 || 293 || 117 000 
 Intensīva palīdzība darba meklēšanā (Intermediación y gestión) || 300 || 150 || 45 000 
 Apmācība (Formación y recualificación profesional) || 225 || 1373 || 309 000 
 Uzņēmējdarbības veicināšana (Programa de autoempleo y emprendimiento) || 100 || 5200 || 520 000 
 Stimuli (Programa de incentivos) || 400 || 807 || 323 000 
 Individualizēto pakalpojumu starpsumma ||   || 1 350 000 
 Izdevumi par EGF īstenošanu (Regulas (EK) Nr. 1927/2006 3. panta pirmā daļa) 
 Sagatavošanas darbības ||   || 0 
 Pārvaldība ||   || 20 000 
 Informēšana un reklāma ||   || 20 000 
 Kontroles darbības ||   || 10 000 
 EGF īstenošanas izdevumu starpsumma ||   || 50 000 
 Kopējās aplēstās izmaksas ||   || 1 400 000 
 EGF ieguldījums (50 % no kopējām izmaksām) ||   || 700 000 
(*) Lai izvairītos no
zīmēm aiz komata, aplēstās izmaksas uz vienu darba
ņēmēju ir noapaļotas. Tomēr noapaļošana
neietekmē katra pasākuma kopējās izmaksas, un tās
paliek tādas pašas kā Spānijas iesniegtajā pieteikumā.
(**) Kopsummas var nesakrist
noapaļošanas dēļ.
25.         Spānija apstiprina, ka
iepriekš minētie pasākumi papildina darbības, kas tiek
finansētas no struktūrfondiem, un tiks novērsta jebkāda
finansējuma dublēšanās.
26.         ESF darbības programmu
2007.–2013. gadam galvenie mērķi Kastīlijā un
Leonā ir sekmēt darba ņēmēju
mūžizglītību un mazināt skolas priekšlaicīgas
pamešanas risku, īpaši pievēršoties
visnelabvēlīgākajā situācijā esošajiem
cilvēkiem vai tiem, kuriem draud sociālā atstumtība, jo EGF
pasākumi būs paredzēti darba ņēmējiem, kuri
zaudējuši darbu koka izstrādājumu ražošanas nozarē,
nepiemērojot nekādus vecuma, izglītības u. c.
ierobežojumus.
27.         Rūpīgi sekojot
līdzi ESF un EGF darbībām, kurām ir līdzīgi
mērķi un kuras paredzētas attiecīgajiem darba
ņēmējiem, tiks novērsta ESF un EGF pasākumu
pārklāšanās.
Datums(-i), kad tika sākta
individualizēto pakalpojumu sniegšana atlaišanas skartajiem darba
ņēmējiem vai kad to plāno sākt
28.         Spānija 2014. gada
1. februārī sāka sniegt atlaišanas skartajiem darba
ņēmējiem individualizētos pakalpojumus, kuri ir
iekļauti saskaņotajā pasākumu kopumā, kas ierosināts
EGF līdzfinansējumam. Tādējādi šis datums rāda tā
perioda sākumu, kurā valsts atbilst iespējamā EGF atbalsta
saņemšanai.
Procedūras apspriedēm ar sociālajiem
partneriem
29.         Ierosinātais pieteikums
tika apspriests divās sanāksmēs, kas notika 2013. gada 25. un
28. novembrī. Abās sanāksmēs piedalījās uzņēmuma
Puertas Norma, kas atlaida visvairāk darba ņēmēju, kādreizējie
darba ņēmēji, FAFECYL[13]
un 17. punktā minētie sociālie partneri.
30.         Spānijas iestādes
apstiprināja, ka ir ievērotas valsts un ES tiesību aktos
noteiktās prasības par kolektīvo atlaišanu.
Informācija par darbībām,
kas ir obligātas saskaņā ar valsts tiesību aktiem vai
atbilst koplīgumiem
31.         Attiecībā uz Regulas
(EK) Nr. 1927/2006 6. pantā noteiktajiem kritērijiem
Spānijas iestādes savā pieteikumā:
·      apstiprināja, ka EGF finansiālais ieguldījums neaizstāj
pasākumus, par kuriem atbild uzņēmumi saskaņā ar
valsts tiesību aktiem vai koplīgumiem;
·      pierādīja, ka darbības sniedz atbalstu
individuāliem darba ņēmējiem, nevis tiek izmantotas
uzņēmumu vai nozaru pārstrukturēšanai;
·      apstiprināja, ka iepriekš minētās
piemērotās darbības netiek finansētas no citiem ES finanšu
instrumentiem.
Pārvaldības un kontroles sistēmas

32.         Spānija paziņoja
Komisijai, ka finansiālos ieguldījumus pārvaldīs un
kontrolēs tās pašas iestādes, kas pārvalda un kontrolē
ESF finansējumu. ECYL ir valsts dienests nodarbinātības
jautājumos Kastīlijā un Leonā, un tas darbosies kā
starpniekstruktūra saistībā ar vadošo iestādi.
Finansējums
33.         Pamatojoties uz Spānijas
pieteikumu, ierosinātais EGF ieguldījums saskaņotajam
individualizēto pakalpojumu kopumam (tostarp izdevumi EGF
īstenošanai) ir EUR 700 000, kas ir 50 % no
kopējām izmaksām. Komisijas ierosinātais
piešķīrums no fonda ir pamatots ar Spānijas iesniegto
informāciju.
34.         Ņemot vērā EGF
finansiālā ieguldījuma maksimāli iespējamo apjomu, kas
noteikts saskaņā ar Padomes Regulas (ES, Euratom) Nr. 1311/2013
12. pantu, kā arī iespējas pārdalīt
apropriācijas, Komisija ierosina izmantot EGF līdzekļus iepriekš
minētās summas apmērā.
35.         Eiropas Parlaments un Padome
kopīgi pieņems lēmuma priekšlikumu par EGF izmantošanu, kā
paredzēts Eiropas Parlamenta, Padomes un Komisijas 2013. gada
2. decembra Iestāžu nolīguma par budžeta disciplīnu, sadarbību
budžeta jautājumos un pareizu finanšu pārvaldību[14] 13. punktā.
36.         Komisija atsevišķi
iesniedz līdzekļu pārvietojuma pieprasījumu, lai tos
iekļautu 2014. gada budžeta īpašajās saistību
apropriācijās, kā to paredz 2013. gada 2. decembra
Iestāžu nolīguma 13. punkts.
Maksājumu apropriāciju avots 
37.         Saskaņā ar
2014. gada budžetu EGF budžeta pozīcijas apropriācijas tiks
izmantotas, lai segtu šim pieteikumam nepieciešamo summu EUR 700 000
apmērā.
Priekšlikums
EIROPAS PARLAMENTA UN PADOMES LĒMUMS
par Eiropas Globalizācijas
pielāgošanās fonda izmantošanu saskaņā ar 13. punktu
Eiropas Parlamenta, Padomes un Komisijas 2013. gada 2. decembra
Iestāžu nolīgumā par budžeta disciplīnu, sadarbību
budžeta jautājumos un pareizu finanšu pārvaldību (Spānijas
pieteikums EGF/2013/010, ES/ Kastīlija un Leona)
EIROPAS PARLAMENTS UN EIROPAS
SAVIENĪBAS PADOME,
ņemot vērā Līgumu par
Eiropas Savienības darbību,
ņemot vērā Eiropas Parlamenta
un Padomes 2006. gada 20. decembra Regulu (EK) Nr. 1927/2006 par
Eiropas Globalizācijas pielāgošanās fonda izveidi[15] un jo īpaši
tās 12. panta 3. punktu,
ņemot vērā Eiropas Parlamenta,
Padomes un Komisijas 2013. gada 2. decembra Iestāžu
nolīgumu par budžeta disciplīnu, sadarbību budžeta
jautājumos un pareizu finanšu pārvaldību[16] un jo īpaši
tā 13. punktu,
ņemot vērā Eiropas Komisijas
priekšlikumu[17],
tā kā:
(1)       Eiropas Globalizācijas
pielāgošanās fonds (EGF) tika izveidots, lai sniegtu papildu atbalstu
darba ņēmējiem, kuri atlaisti no darba tādēļ, ka
globalizācijas dēļ ir notikušas lielas strukturālas pārmaiņas
pasaules tirdzniecības modeļos, un lai palīdzētu
viņiem no jauna iekļauties darba tirgū.
(2)       EGF var izmantot,
nepārsniedzot maksimālo summu EUR 150 miljoni gadā
(2011. gada cenās), kā noteikts 12. pantā Padomes
Regulā (ES, Euratom) Nr. 1311/2013, ar ko nosaka daudzgadu finanšu
shēmu 2014.–2020. gadam[18].
(3)       Spānija 2013. gada
5. decembrī iesniedza pieteikumu par EGF izmantošanu saistībā
ar darba ņēmēju atlaišanu trīs uzņēmumos, kuri
darbojas NACE 2. redakcijas 16. nodaļas jomā (Koksnes, koka un korķa
izstrādājumu ražošana, izņemot mēbeles; salmu un pīto
izstrādājumu ražošana) Kastīlijā un
Leonā, kas ir NUTS II reģions (ES 41), un līdz 2014. gada
25. martam papildināja iesniegto informāciju. Pieteikums atbilst
Regulas (EK) Nr. 1927/2006 10. panta prasībām par
finansiālo ieguldījumu noteikšanu. Tādējādi Komisija
ierosina izmantot summu EUR 700 000.
(4)       Tādēļ EGF
būtu jāizmanto, lai sniegtu finansiālu ieguldījumu
saistībā ar Spānijas iesniegto pieteikumu,
IR PIEŅĒMUŠI ŠO LĒMUMU.
1. pants
Eiropas Savienības 2014. finanšu
gada vispārējā budžeta ietvaros Eiropas Globalizācijas
pielāgošanās fondu (EGF) izmanto, lai nodrošinātu
EUR 700 000 saistību un maksājumu apropriācijām.
2. pants
Šo lēmumu publicē Eiropas
Savienības Oficiālajā Vēstnesī.
Briselē,
Eiropas Parlamenta vārdā                            Padomes
vārdā
priekšsēdētājs                                                 priekšsēdētājs
[1]               OV L 347, 20.12.2013., 884. lpp.
[2]               OV L 406, 30.12.2006., 1. lpp.
[3]               Eiropas Parlamenta un Padomes 2006. gada
20. decembra Regula (EK) Nr. 1893/2006, ar ko
izveido NACE 2. red. saimniecisko darbību statistisko
klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām
statistikas jomām (OV L 393, 30.12.2006.,
1. lpp.).
[4]               Atbilstīgi Regulas (EK) Nr. 1927/2006
3. panta trešajai daļai.
[5]               http://comtrade.un.org/
[6]               Jauna ES meža stratēģija
mežiem un uz koksnes resursiem balstītai rūpniecībai. COM(2013) 659 final un SWD(2013) 342.
[7]               Dati par eksportu reģiona līmenī
ņemti no Spānijas Ekonomikas un konkurences ministrijas (tarifu
posteņi DataComex statistikas bāzē).
[8]               Instituto Nacional de Estadística (Spānijas Statistikas
birojs); www.ine.es
[9]               Spānijā IKP uz vienu iedzīvotāju PSL
izteiksmē ir 96 [Indekss (ES28 = 100)]. Avots: Eurostat.
[10]             Federación Regional del Metal, Construcción y
Afines de la Unión General de Trabajadores (MCA-UGT) un Federación
Regional de Madera de Comisiones Obreras (FECOMA-CCOO).
[11]             Federación de Organizaciones Empresariales
Sorianas (FOES), Asociación Soriana de Industrias de la Madera
(ASIM), Asociación Soriana de Industrias Forestales (ASIF),
Confederación de empresarios de la Madera de Castilla y León (CEMCAL)
un Confederación de Organizaciones Empresariales de Castilla y León (CECALE).
[12]             http://www.datosmacro.com/paro-epa/espana-comunidades-autonomas/castilla-leon
[13]             FAFECYL ir trīspusējs valsts fonds, ko pārzina Kastīlijas
un Leonas valsts dienests nodarbinātības jautājumos. Fonda
valdes locekļi ir darbadevēju asociācija CECALE un
arodbiedrības UGT un CCOO.
[14]             OV C 373, 20.12.2013., 1. lpp.
[15]             OV L 406, 30.12.2006., 1. lpp.
[16]             OV C 373, 20.12.2013., 1. lpp.
[17]             OV C [..], [..], [..]. lpp.
[18]             OV L 347, 20.12.2013., 884. lpp.